TARYBOS SPRENDIMAS
2009 m. spalio 29 d.
dėl Europos Sąjungos Tarybos Generalinio sekretoriaus pavaduotojo paskyrimo laikotarpiui nuo 2009 m. lapkričio 1 d. iki 2009 m. gruodžio 31 d.
(2009/792/EB, Euratomas)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 207 straipsnio 2 dalį,
atsižvelgdama į Europos atominės energijos bendrijos steigimo sutartį, ypač į jos 121 straipsnio 2 dalį,
kadangi:
(1)
Europos Sąjungos Tarybos Generalinio sekretoriaus pavaduotojo Pierre DE BOISSIEU kadencija baigsis 2009 m. spalio 31 d. (1).
(2)
Tą kadenciją reikėtų pratęsti iki 2009 m. gruodžio 31 d. arba iki Lisabonos sutarties įsigaliojimo dienos, atsižvelgiant į tai, kuri iš šių datų bus pirmesnė.
(3)
Primenama, kad Protokolo dėl pereinamojo laikotarpio nuostatų, kuris Lisabonos sutartimi bus pridėtas prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, 6 straipsnyje nustatyta, kad Tarybos Generalinio sekretoriaus pavaduotojo kadencija baigiasi Lisabonos sutarties įsigaliojimo dieną,
NUSPRENDĖ:
1 straipsnis
Pierre DE BOISSIEU skiriamas Europos Sąjungos Tarybos Generalinio sekretoriaus pavaduotoju laikotarpiui nuo 2009 m. lapkričio 1 d. iki 2009 m. gruodžio 31 d. arba iki Lisabonos sutarties įsigaliojimo dienos, atsižvelgiant į tai, kuri iš šių datų bus pirmesnė.
2 straipsnis
Šį sprendimą Pierre DE BOISSIEU praneša Tarybos pirmininkas.
Jis skelbiamas Europos Sąjungos oficialiajame leidinyje.
Priimta Briuselyje 2009 m. spalio 29 d.